Diari Oficial de la Generalitat Valenciana


Sumari del DOGV 6337, del 20-08-2010 (2010/8958)

RESOLUCIÓ de 29 de juliol de 2010, de la Conselleria d'Educació, per la qual s'autoritza la Fundació de la Comunitat Valenciana Universitat Internacional de València per a impartir cicles formatius en la modalitat de semipresencial o a distància.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6337

Data del DOGV
:   20-08-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/8958


Data del document
:   29-07-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 29 de juliol de 2010, de la Conselleria d'Educació, per la qual s'autoritza la Fundació de la Comunitat Valenciana Universitat Internacional de València per a impartir cicles formatius en la modalitat de semipresencial o a distància. [2010/8958]  
1. L'expedient ha sigut iniciat a instància del representant de la Fundació de la Comunitat Valenciana Universitat Internacional de València, que sol·licita autorització per a impartir els següents cicles formatius en la modalitat de semipresencial o a distància:   
- Tècnic Superior en Gestió Comercial i Màrqueting.  
- Tècnic Superior en Administració i Finances.  
- Tècnic superior en Educació Infantil.  
2. La Direcció General d'Avaluació, Innovació i Qualitat Educativa i de la Formació Professional va emetre, amb un informe previ favorable de la Inspecció Educativa, proposta favorable a l'autorització dels dits cicles en data 20 de juliol de 2010, amb els següents condicionants:  
a) El centre haurà de disposar d'una aula virtual constituïda sobre plataforma Moodle en una versió estable, com a mínim 1.9.X. Per a això, haurà de disposar d'un servidor (intern o extern al centre) que continga la plataforma Moodle, de tal forma que permeta l'accés fluid de l'alumnat als materials dels mòduls amb suficient capacitat per a contindre tots els materials de mòduls de tot el curs acadèmic.  
b) Amb l'objecte que el professorat puga realitzar correctament les seues tasques com a docents e-Learning, el centre haurà de comptar amb:  
- Equips informàtics dotats amb els elements maquinari i aplicacions programari (eXe Learning, Wink, cmaptools, etc).  
- Connexió a Internet com a mínim de 4Mb, amb la finalitat de possibilitar la col·locació fluida dels materials didàctics en l'aula virtual.  
c) Línia telefònica dedicada exclusivament a les hores assignades a tutories individualitzades.  
d) Degut a les característiques de les tutories col·lectives que permetran reforçar i practicar els continguts exposats en l'aula virtual, el centre haurà de comptar amb aules equipades amb els elements necessaris per a complir amb les necessitats docents planificades per als distints mòduls dels cicles que s'impartisquen (aula equipada amb ordinador/projector, aula informàtica, tallers específics, etc.).  
e) Segons el que establix l'article 10 de l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana, l'autorització comprendrà l'exigència de presencialitat següent :  
Títol d'Educació Infantil:  
  
f) De conformitat amb l'article 11.B) de l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana, els materials didàctics hauran d'estar adaptats a esta modalitat d'ensenyança i en este sentit comptaran amb les següents característiques per a cada mòdul de què integren el cicle formatiu: guia de l'alumne amb la programació didàctica i la temporalització del mòdul corresponent; hauran de facilitar la tutorització online dels mateixos, a través de diferents mitjans integrats en les unitats temàtiques: fòrums, xats, missatgeria interna, tallers, blogs, etc; disposaran d'una versió imprimible i igualment comptaran amb exercicis pràctics que es puguen realitzar i corregir via online, així com amb activitats d'autoavaluació adaptades al contingut del mòdul.  
3. Basant-se en tot això, la Direcció General d'Ordenació i Centres Docents, en data 28 de juliol de 2010, va elevar al conseller d'Educació la corresponent proposta de resolució.  
La Fundació de la Comunitat Valenciana Universitat Internacional de València, d'acord amb la disposició addicional segona de l'Orde de 4 de maig de 2009, de la Conselleria d'Educació, queda exempta del compliment dels requisits següents:  
- Impartició prèvia en la modalitat presencial dels cicles per als que se sol·licita autorització.  
- Obligació que el seu alumnat es matricule del mòdul de Formació Professional en Centres de Treball (FCT).  
- Límit màxim de 45 places escolars per cicle formatiu.  
Vistes la Llei Orgànica 8/1985, de 3 de juliol (BOE núm. 159, de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm. 106, de 04.05.2006); l'Orde de 4 de juliol de 2008 (DOCV núm. 5.818, de 31.07.2008), de la Conselleria d'Educació, per la qual es regula l'organització de les ensenyances dels cicles formatius de Formació Professional en la modalitat semipresencial o a distància en centres públics de la Comunitat Valenciana; i l'Orde de 4 de maig de 2009, de la Conselleria d'Educació, per la qual es regula l'autorització i l'organització de les ensenyances de cicles formatius de Formació Professional Inicial en la modalitat semipresencial o a distància en centres privats de la Comunitat Valenciana (DOCV de 17 juny de 2009, núm. 6037).  
Vista la proposta del director general d'Ordenació i Centres Docents de data 28 de juliol de 2010 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 6 del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
Primer  
Autoritzar a la Fundació de la Comunitat Valenciana Universitat Internacional de València, l'oferta d'ensenyances dels cicles formatius de Formació Professional de grau superior en la modalitat semipresencial o a distància dels següents cicles formatius, d'acord amb els requeriments tècnics anteriorment exposats:  
- Tècnic Superior en Gestió Comercial i Màrqueting.  
- Tècnic Superior en Administració i Finances.  
- Tècnic superior en Educació Infantil.  
Segon  
La present disposició tindrà efectes des de la data en què es dicta, no obstant això, els seus efectes acadèmics s'entenen referits a l'inici del pròxim curs escolar 2010/2011.  
Tercer  
La present autorització donarà lloc a les inscripcions establides en l'Orde de 4 de maig de 2009, de la Conselleria d'Educació, en el Registre de Centres Docents de la Comunitat Valenciana.  
Quart  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució esgota la via administrativa i contra la mateixa es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.  
Per als interessats que no siguen objecte de notificació, els terminis començaran a comptar de l'endemà de la seua publicació en el Diari Oficial de la Comunitat Valenciana.  
València, 29 de juliol de 2010.- El conseller d'Educació: Alejandro Font de Mora Turón.